|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT | |
| **OPĆINSKI NAČELNIK** |
| KLASA: 342-01/22-01/01 |
| URBROJ: 2170-31-03/8-22-6 |
| Punat, 24. listopada 2022. godine |

Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak pročišćenog teksta, 123/17, 98/19 i 144/20), članka 5. Uredbe o postupku davanja koncesijskog odobrenja na pomorskom dobru („Narodne novine“ broj 36/04, 63/08, 133/13 i 63/14) - u daljnjem tekstu: Uredba, članka 45. Statuta Općine Punat („Službene novine Primorsko-goranske županije“ broj 8/18, 10/19, 3/20 i 3/21), a sukladno ishođenoj Potvrdi Upravnog odjela za pomorsko dobro, promet i veze Primorsko-goranske županije KLASA:342-01/22-01/172, URBROJ: 2170-07-02/3-22-2 od 19. prosinca 2022. godine - u daljnjem tekstu: Potvrda, općinski načelnik Općine Punat donosi

**PLAN UPRAVLJANJA POMORSKIM DOBROM NA**

## PODRUČJU OPĆINE PUNAT ZA 2023. GODINU

### OPĆE ODREDBE

**Članak 1.**

Planom upravljanja pomorskim dobrom na području Općine Punat za 2023. godinu (u daljnjem tekstu: Plan) određuje se upravljanje pomorskim dobrom na području Općine Punat u pogledu davanja koncesijskih odobrenja u 2023. godini te utvrđuje:

* plan redovnog upravljanja pomorskim dobrom u općoj upotrebi,
* plan prihoda i rashoda sredstava za redovno upravljanje pomorskim dobrom,
* popis djelatnosti utvrđenih Uredbom - Jedinstvenim popisom djelatnosti na pomorskom dobru za koje se na području Općine Punat može izdati koncesijsko odobrenje,
* mikrolokacije za obavljanje tih djelatnosti.

1. **PLAN REDOVNOG UPRAVLJANJA POMORSKIM DOBROM**

**Članak 2.**

Redovnim upravljanjem pomorskim dobrom u općoj upotrebi smatra se briga o zaštiti i održavanju pomorskog dobra u općoj uporabi. O redovnom upravljanju pomorskim dobrom u općoj uporabi na području Općine Punat brigu vodi Općina Punat putem ovog Plana.

Općina Punat upravlja pomorskim dobrom u skladu sa Zakonom o pomorskom dobru i morskim lukama („Narodne novine“ broj 158/03, 100/04, 141/06, 38/09, 123/11, 56/16 i 98/19), Uredbom i ovim Planom na način da:

* štiti i održava pomorsko dobro u općoj uporabi sanacijom nastalih manjih oštećenja na pomorskom dobru (saniranje sunčališta, popravljanje ograda i stepenica za ulaz u more i sl.), uređenjem plaža nasipavanjem šljunka i drugog materijala na način da se ne mijenja granica kopnenog i morskog dijela pomorskog dobra, čišćenjem i odvozom smeća, postavljanjem posuda za odlaganje smeća na plažama, postavljanjem tuševa i sl. Na dijelovima pomorskog dobra za koje je dodijeljena koncesija ili koncesijsko odobrenje za obavljanje određene djelatnosti na morskoj obali, o zaštiti i održavanju pomorskog dobra brine se ovlaštenik koncesije, odnosno korisnik koncesijskog odobrenja.
* dodjeljuje koncesijska odobrenja za obavljanje djelatnosti na pomorskom dobru koja ne isključuju niti ograničavaju opću uporabu pomorskog dobra, putem Vijeća za davanje koncesijskih odobrenja na pomorskom dobru Općine Punat (u daljnjem tekstu: Vijeće).

**Članak 3.**

Komunalni redar Općine Punat vrši nadzor nad korištenjem pomorskog dobra.

Ukoliko komunalni redar utvrdi da se korištenje pomorskog dobra ne vrši na način propisan zakonom, odnosno da je u suprotnosti s koncesijskim odobrenjem izdatim od strane Vijeća, o tome će bez odlaganja izvijestiti Vijeće, Lučku ispostavu Punat i/ili druga nadležna tijela.

Komunalni redar Općine Punat ovlašten je provoditi nadzor nad korisnicima koncesijskog odobrenja na pomorskom dobru u smislu pridržavanja odredbi odobrenja kao i kontrole posjedovanja urednih koncesijskih odobrenja.

Komunalni redar Općine Punat ovlašten je rješenjem naložiti uklanjanje stvari i naprava koje se nalaze na mikrolokacijama protivno izdanom koncesijskom odobrenju, sukladno Odluci o komunalnom redu („Službene novine Primorsko-goranske županije“ broj 18/19 i 29/21) i ovom Planu.

Objekti-kiosci u kojima se obavlja djelatnost ugostiteljstva i trgovine moraju biti usklađeni s Odlukom o postavi urbane opreme i javnih površina na području Općine Punat („Službene novine Primorsko-goranske županije“ broj 42/18 i 34/19).

1. **SREDSTVA ZA REDOVNO UPRAVLJANJE**

**Članak 4.**

U 2023. godini planiraju se sredstva za redovno upravljanje pomorskim dobrom u procijenjenom iznosu od 1.162.000,00 kn/154.223,90 EUR koja su u Proračunu Općine Punat za 2023. godinu osigurana iz sljedećih izvora:

|  |  |
| --- | --- |
| **IZVOR** | **IZNOS** |
| Prihod od koncesija na pomorskom dobru | 92.905,97 EUR |
| Prihod od koncesijskih odobrenja | 61.317,94 EUR |
| **UKUPNO** | **154.223,90 EUR** |

**Članak 5.**

Sredstva iz članka 4. ovog Plana utrošit će se u 2023. godini sukladno njihovom pritjecanju na sljedeće aktivnosti:

|  |  |
| --- | --- |
| **AKTIVNOST** | **IZNOS** |
| Program „Plava zastava“ | 9.556,04 EUR |
| Održavanje čistoće uređenih plaža | 34.507,93 EUR |
| Redovito i izvanredno održavanje uređenih plaža | 10.617,82 EUR |
| Održavanje zelenih površina – pomorsko dobro | 22.562,88 EUR |
| Šetnica na Punta de biju | 50.434,67 EUR |
| Projektna dokumentacija - obalna šetnica | 26.544,46 EUR |
| **UKUPNO** | **154.223,90 EUR** |

Sanacije, rekonstrukcije i gradnja objekata koji se nalaze na lučkom području luka Punat i Stara Baška, obavit će se putem ili uz suglasnost Županijske lučke uprave Krk.

1. **POSTUPAK IZDAVANJA KONCESIJSKOG ODOBRENJA**

**Članak 6.**

Sve fizičke i pravne osobe koje koriste pomorsko dobro, građevine i druge objekte na pomorskom dobru koji su trajno povezani s pomorskim dobrom moraju iste koristiti na način da ne isključuju niti ograničuju opću upotrebu pomorskog dobra, odnosno moraju omogućiti da svatko ima pravo služiti se pomorskim dobrom sukladno njegovoj prirodi i namjeni.

Koncesijsko odobrenje za obavljanje djelatnosti na pomorskom dobru koje ne isključuje niti ograničava opću upotrebu pomorskog dobra na području Općine Punat izdaje Vijeće na temelju zahtjeva, a sukladno odredbama Uredbe. Podnositelj zahtjeva može biti svaka pravna ili fizička osoba - obrtnik registriran za obavljanje djelatnosti za koju se traži koncesijsko odobrenje.

Zahtjev za davanje koncesijskog odobrenja podnosi se Vijeću za koncesijska odobrenja na pomorskom dobru Općine Punat, na obrascu UT-XII-71 propisanom Uredbom (Prilog 3.), osobnom dostavom ili poštom, a uz ispunjeni zahtjev obvezno se prilaže 70 kuna upravnih pristojbi te:

* dokaz o vlasništvu sredstava s kojima obavlja djelatnost na pomorskom dobru ili dokaz o pravnoj osnovi korištenja sredstava (u slučaju da podnositelj zahtjeva za koncesijsko odobrenje nije vlasnik navedenih sredstava),
* dokaz o sposobnosti brodice za plovidbu (samo u slučaju kada se odobrenje traži za obavljanje djelatnosti s brodicom/brodom).

**Članak 7.**

Nakon što je utvrđeno da je pojedini zahtjev za davanje koncesijskog odobrenja pravodoban, uredan i potpun, Vijeće pristupa odlučivanju o dodjeli koncesijskog odobrenja.

U slučaju da se za istu mikrolokaciju zaprimi veći broj podnesenih zahtjeva koji udovoljavaju uvjetima za davanje koncesijskog odobrenja Vijeće će, prilikom rješavanja zahtjeva, prednost dati podnositelju zahtjeva koji je prvi podnio zahtjev.

U slučaju da je zahtjev predan pošti preporučeno ili ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga, smatra se danom predaje tijelu kojem je upućen.

U slučaju osobne dostave ili obične dostave putem pošte ili ovlaštenog pružatelja poštanskih usluga, službenik koji zaprimi pismeno na njemu pored datuma zaprimanja navodi i sat i minutu predaje, a sve kako bi Vijeće nedvojbeno utvrdilo kada je određeni zahtjev zaprimljen.

Zahtjev dostavljen u elektroničkom obliku s kvalificiranim elektroničkim potpisom (sukladno posebnim propisima), smatrat će se vlastoručno potpisanim. Tako dostavljen zahtjev smatra se podnesenim javnopravnom tijelu u trenutku kad je zabilježen na poslužitelju za slanje poruka. Ako se zahtjev preda elektroničkim putem, a ne sadrži kvalificirani elektronički potpis, takav će se zahtjev smatrati nepotpisanim te će Vijeće takav zahtjev odbaciti sukladno članku 73. stavku 2. Zakona o općem upravnom postupku.

Svi zahtjevi za davanje koncesijskog odobrenja koji budu podneseni prije stupanja na snagu ovog Plana, imaju se smatrati preuranjenima i Vijeće će takve zahtjeve rješenjem odbaciti.

**Članak 8.**

U 2023. godini za koncesijska odobrenja za obavljanje djelatnosti na mikrolokacijama utvrđenim u članku 14. ovog Plana, a koje se nalaze u Puntu, plaćat će se u visini naknade utvrđene za Turistički razred A, dok će se na mikrolokacijama koje se nalaze u Staroj Baški plaćati u visini naknade utvrđene za Turistički razred B, sukladno Tablici 2. Jedinstvenog popisa djelatnosti na pomorskom dobru, koja čini sastavni dio Uredbe.

**Članak 9.**

Troškove za izdavanje koncesijskog odobrenja snosi podnositelj zahtjeva u iznosu od 70,00 kuna upravne pristojbe prilikom podnošenja zahtjeva te 230,00 kuna troškova postupka uplatom na žiro račun Općine Punat sukladno zaključku s pozivom na plaćanje u utvrđenom roku.

**Članak 10.**

Koncesijsko odobrenje izdaje se na vremenski rok od jedne kalendarske godine, odnosno do 31. prosinca 2023. godine. Iznimno, koncesijsko odobrenje može se dati na vremenski rok dulji od jedne godine, a najviše do pet godina. Rok se određuje na kalendarske (nedjeljive) godine. Iznimno, za obavljanje djelatnosti koje se odnose na kulturne, zabavne, športske i komercijalne priredbe te snimanja komercijalnog programa i reklamiranje, koncesijsko odobrenje može se dati i na vremenski rok određen na dane.

**Članak 11.**

Vijeće može odbiti dodijeliti koncesijsko odobrenje ili rješenjem oduzeti korisništvo po izdanom koncesijskom odobrenju, bez prava korisnika na povrat uplaćenih sredstava na ime izdanog mu koncesijskog odobrenja, korisniku koji:

* ne izvrši uplatu za koncesijsko odobrenje i troškove postupka u roku utvrđenom Zaključkom Vijeća;
* djelatnost obavlja suprotno odredbama ovog Plana i izdanog mu koncesijskog odobrenja.

U slučaju prestanka važenja koncesijskog odobrenja, korisnik koncesijskog odobrenja dužan je sva sredstva i opremu ukloniti te mikrolokaciju ostaviti urednom.

**Članak 12.**

Korisnici koncesijskih odobrenja dužni su pridržavati se propisa o sigurnosti plovidbe, zaštite okoliša i reda na pomorskom dobru te uvažavati značaj pomorskog dobra kao općeg dobra od interesa za Republiku Hrvatsku, kao i Odluke o komunalnom redu („Službene novine Primorsko-goranske županije“ broj 18/19 i 29/21) te ostalih važećih zakonskih, podzakonskih akata i akata Općine Punat.

1. **POPIS DJELATNOSTI NA POMORSKOM DOBRU I MIKROLOKACIJA ZA OBAVLJANJE DJELATNOSTI**

**Članak 13.**

Na pomorskom dobru na području Općine Punat, a kojim upravlja Općina Punat, utvrđuju se sljedeće djelatnosti iz Jedinstvenog popisa djelatnosti na pomorskom dobru (Prilog 1B, Tablica 2. Uredbe), razvrstane u tri skupine:

1. iznajmljivanje sredstava,
2. ugostiteljstvo i trgovina,
3. komercijalno-rekreacijski sadržaji.

Za djelatnosti iz stavka 1. ovog članka, Vijeće određuje točnu mikrolokaciju na morskoj obali, a prije izdavanja odobrenja zatražit će suglasnost nadležne lučke ispostave s naslova sigurnosti plovidbe za obavljanje djelatnosti koje su posebno naznačene u Jedinstvenom popisu djelatnosti na pomorskom dobru. Na dijelu pomorskog dobra koje je uređeno kao lučko područje te na dijelu pomorskog dobra koje je dano u koncesiju ne može se izdati koncesijsko odobrenje.

Sukladno članku 15. Uredbe, na mikrolikaciji na morskoj obali na kojoj postoji pravo vlasništva ili drugo stvarno pravo, može se dati koncesijsko odobrenje jedino nosiocu prava vlasništva ili drugog stvarnog prava.

**Članak 14.**

Djelatnosti iz članka 13. ovog Plana mogu se obavljati na sljedećim mikrolokacijama:

|  |  |  |  |  |  |  |
| --- | --- | --- | --- | --- | --- | --- |
| **R.br.**  **ML** | **Naziv ML** | **k.č./k.o.** | **Djelatnost** | **Sredstvo** | **Količina (broj)/Površina (m2)** | **Iznos** |
| 1. | Područje kupališta – plaža u Puntu, ispred ugostiteljskog objekta „Oaza“ | dio k.č. 9100/1 k.o. Punat | ugostiteljstvo i trgovina | pripadajuća terasa ugostiteljskog objekta | 46,75 m2 | 53,09 - 79,63 EUR/m2 |
| ML 1 - OAZA.JPG | | | | | | |
| 2. | Područje kupališta – plaža u Puntu, ispred ugostiteljskog objekta „Onyx“ | dio k.č. 9100/1 k.o. Punat | ugostiteljstvo i trgovina | pripadajuća terasa ugostiteljskog objekta | 68,75 m2 | 53,09 - 79,63 EUR/m2 |
| ML 2 - ONYX.JPG | | | | | | |
| 3. | Područje kupališta – plaža u Puntu, od ugostiteljskog objekta „Onyx“ do Starog kupališta | dio k.č. 9100/1 k.o. Punat | komercijalno-rekreacijski sadržaji | ležaljke  suncobrani | 40 ležaljki  5 suncobrana | 3,98 - 5,31 EUR/kom |
| iznajmljivanje sredstava | osim skutera i sredstva za vuču |  |  |
| ugostiteljstvo i trgovina | montažni objekt do 12m2 |  |  |
| ML 2.JPG | | | | | | |
| 4. | Staro kupalište | k.č. 9100/2 k.o. Punat | ugostiteljstvo i trgovina | pripadajuća terasa ugostiteljskog objekta | 86,16 m2 | 53,09 - 79,63 EUR/m2 |
| komercijalno-rekreacijski  sadržaji | ležaljke i suncobrani | 40 ležaljki  16 suncobrana | 3,98 - 5,31 EUR/kom |
| iznajmljivanje sredstava |  |  |  |
| ML 3.JPG | | | | | | |
| 5. | Područje od Starog kupališta do rta Pod stražicu (crkvice Sv. Nikole) | Uz Šetalište Ivana Brusića | komercijalno-rekreacijski sadržaji | ležaljke i suncobrani | 30 ležaljki  14 suncobrana | 3,98 - 5,31 EUR/kom |
| iznajmljivanje sredstava | osim skutera i sredstva za vuču |  |  |
| ugostiteljstvo i trgovina | montažni objekt do 12m2 |  |  |
| ML 3.jpgML 3-B.jpg | | | | | | |
| 6. | Područje od rta Pod stražicu (crkvica Sv. Nikole) do kraja uvale Medane (Gramaul) | | | | | |
| **ML 4.jpg** | | | | | | |
| 6.1. | Prvi nasip (pero) južno od rta Pod stražicu i morski dio mikrolokacije | dio k.č. 4793/1 k.o. Punat | iznajmljivanje sredstava | kanu/kajak  SUP daska | 6 kom  4 kom | 59,73 - 66,36 EUR/kom |
| komercijalno-rekreacijski sadržaji | aquapark (morski dio mikrolokacije) | 1 kom | 929,06 - 1.061,78 EUR – paušal |
| ugostiteljstvo i trgovina | štand | 1 kom | 530,89 - 796,34 EUR – paušal |
| ML 5.1.JPG | | | | | | |
| 6.2. | Plaža između prvog i drugog nasipa (pera) južno od rta Pod stražicu s pripadajućim dijelom zelene površine | dio k.č. 4793/1 k.o. Punat | komercijalno-rekreacijski sadržaji | ležaljke i  suncobani | 72 ležaljke  36 suncobrana | 3,98 - 5,31 EUR/kom |
| ugostiteljstvo i trgovina | montažni objekt do 12m2 |  |  |
| iznajmljivanje sredstava |  |  |  |
| ML 5.2.JPG | | | | | | |
| 6.3. | Vrh drugog nasipa (pera) južno od rta Pod stražicu | dio k.č. 4793/1 k.o. Punat | iznajmljivanje sredstava | pedaline  SUP daska  kajak/kanu | 6 kom  8 kom  2 kom | 59,73 - 66,36 EUR/kom |
| komercijalno-rekreacijski sadržaji | ležaljke i suncobrani | 16 ležaljki  8 suncobrana | 3,98 - 5,31 EUR/kom |
| ugostiteljstvo i trgovina | montažni objekt do 12m2 | 1 kom | 1.592,67 - 1.990,84 EUR – paušal |
| ML 5.3.JPG | | | | | | |
| 6.4. | Plaža između drugog i trećeg nasipa (pera) južno od rta Pod stražicu | dio k.č. 4793/1 k.o. Punat | komercijalno-rekreacijski sadržaji | ležaljke i suncobrani | 20 ležaljki  10 suncobrana | 3,98 - 5,31 EUR/kom |
| iznajmljivanje sredstava |  |  |  |
| ugostiteljstvo i trgovina | montažni objekt do 12m2 |  |  |
| ML 5.4.JPG | | | | | | |
| 6.5. | Treći nasip (pero) južno od rta Pod stražicu | dio k.č. 4793 k.o. Punat | ugostiteljstvo i trgovina | montažni objekt do 12m2 | 1 kom | 1.592,67 - 1.990,84 EUR – paušal |
| komercijalno-rekreacijski sadržaji | ležaljke i suncobrani | 20 ležaljki  10 suncobrana ili drugog oblika zaštite od sunca | 3,98 - 5,31 EUR/kom |
| zabavni sadržaj | 2 kacige za podvodnu šetnju | 159,27 - 199,08 EUR/kom |
| ML 5.5.JPG | | | | | | |
| 6.6. | Plaža između trećeg i četvrtog nasipa (pera) južno od rta Pod stražicu | dio k.č. 9141 k.o. Punat | komercijalno-rekreacijski sadržaji | ležaljke i suncobrani | 46 ležaljki  23 suncobrana | 3,98 - 5,31 EUR/kom |
| ML 5.6.JPG | | | | | | |
| 6.7. | Rt Punta de bij | dio k.č. 9141 k.o. Punat | ugostiteljstvo i trgovina | montažni objekt do 12m2 | 1 kom | 1.592,67 - 1.990,84 EUR – paušal |
| iznajmljivanje sredstava | sredstvo za vuču | 2 glisera | 5,97 - 6,64 EUR/kW |
| skuter (Jet Ski) | 2 kom | 663,61 - 796,34 EUR/plovilo |
| SUP daska | 2 kom | 59,73 - 66,36 EUR/kom |
| komercijalno- rekreacijski sadržaji | ležaljke i suncobrani | 100 ležaljki  50 suncobrana | 3,98 - 5,31 EUR/kom |
|  | | | | | | |
| 6.8. | Plaža uz četvrti nasip (pero) južno od rta Pod stražicu omeđena šetnicom i pjeskovitom uvalom Punta de bij | dio k.č. 9141 k.o. Punat | komercijalno- rekreacijski sadržaji | ležaljke i suncobrani | 64 ležaljke  32 suncobrana | 3,98 - 5,31 EUR/kom |
| ML 5.8.JPG | | | | | | |
| 6.9. | a) Dio šetnice uz stjenoviti nasip  b) Plaža ispod šumice omeđena stjenovitim nasipima i šetnicom | dio k.č. 9141 k.o. Punat | komercijalno- rekreacijski sadržaji | ležaljke i suncobrani | a) 12 ležaljki  6 suncobrana  b) 16 ležaljki  8 suncobrana | 3,98 - 5,31 EUR/kom |
| ML 5.9.JPG | | | | | | |
| 6.10. | Uvala Medane – Gramaul omeđeno šetnicom i šljunčanim ili stjenovitim sunčalištem | dio k.č. 4804/1 k.o. Punat | komercijalno- rekreacijski sadržaji | ležaljke i suncobrani | 16 ležaljki  8 suncobrana | 3,98 - 5,31 EUR/kom |
| dio k.č. 4804/3 k.o. Punat | komercijalno- rekreacijski sadržaji | ležaljke i suncobrani | 20 ležaljki  10 suncobrana |
| dio k.č. 5091/2 k.o. Punat | komercijalno- rekreacijski sadržaji | ležaljke i suncobrani | 26 ležaljki  13 suncobrana |
| dio k.č. 5093 k.o. Punat | komercijalno- rekreacijski sadržaji | ležaljke i suncobrani | 16 ležaljki  8 suncobrana |
| dio k.č. 5092/1 i dio k.č. 5092/2 k.o. Punat | komercijalno- rekreacijski sadržaji | ležaljke i suncobrani | 10 ležaljki  5 suncobrana |
| dio k.č. 5092/1 i dio k.č. 5092/2 k.o. Punat | komercijalno- rekreacijski sadržaji | ležaljke i suncobrani | 10 ležaljki  5 suncobrana |
| ML 5.10.JPG | | | | | | |  |
| 7. | Područje od uvale Medane (Gramaul) do miljomjera |  | ugostiteljstvo i trgovina | montažni objekt do 12m2 |  |  |
| komercijalno-rekreacijski sadržaji |  |  |  |
| iznajmljivanje sredstava |  |  |  |
| ML 5.jpg | | | | | | |
| 8. | Područje od miljomjera do uključivo uvale Purćele – pod koncesijom "Hotela Punat" d.d. | | | | | |  |
| 9. | Područje od rta Negrit do plaže Oprna |  | ugostiteljstvo i trgovina | montažni objekt do 12m2 |  |  |
| komercijalno-rekreacijski sadržaji |  |  |  |
| iznajmljivanje sredstava |  |  |  |
| ML 7.jpg | | | | | | |  |
| 10. | Plaža Oprna |  | ugostiteljstvo i trgovina | montažni objekt do 12m2 | masaža | 1.194,54 - 1.592,67 EUR/kom |
| komercijalno-rekreacijski sadržaji | ležaljke i suncobrani | 100 ležaljki  50 suncobrana | 2,65 - 3,98 EUR/kom |
| iznajmljivanje sredstava | pedaline  kanu/kajak  SUP daska | 1 kom  3 kom  1 kom | 53,09 - 66,36 EUR/kom |
| oprna.jpg | | | | | | |  |
| 11. | Uvale do područja „Škrila“ (isključena plaža „Zaglav“) |  | ugostiteljstvo i trgovina | montažni objekt do 12m2 |  |  |
| iznajmljivanje sredstava |  |  |  |
| komercijalno-rekreacijski sadržaji |  |  |  |
| ML 8.jpg | | | | | | |
| 11.1. | Plaža za pse „Zaglav“ | dio k.č. 2162/83 k.o. Stara Baška | ugostiteljstvo i trgovina | montažni objekt do 12 m2 | 1 kom | 1.194,54 - 1.592,67 EUR/kom |
| komercijalno-rekreacijski sadržaji | ležaljke i suncobrani | 40 ležaljki  20 suncobrana | 2,65 - 3,98 EUR/kom |
| iznajmljivanje sredstava | kanu/kajak  SUP daska | 3 kom  3 kom | 53,09 - 66,36 EUR/kom |
| ML 10.1.JPG | | | | | | |
| 12. | Područje „Škrila“ – pod koncesijom „Valamar Rivijera“ d.d. Poreč | | | | | |  |
| ML 11.JPG | | | | | | |  |
| 12.1. | Područje plaža ispod autokampa „Škrila“ – od granice koncesije do mostića i od mostića (zona FKK) do prve prirodne prepreke na plaži) |  | komercijalno-rekreacijski sadržaji | ležaljke i suncobrani | 60 ležaljki  30 suncobrana | 2,65 - 3,98 EUR/kom |
| ML 11.1_.jpg | | | | | | |  |
| 13. | Područje plaža pod naseljem Stara Baška (\* isključena prva plaža do lučice Stara Baška prema selu) |  | ugostiteljstvo i trgovina | montažni objekt do 12m2 |  |  |
| komercijalno-rekreacijski sadržaji |  |  |  |
| iznajmljivanje sredstava |  |  |  |
| ML 10.jpgML 10-B.jpg | | | | | | |  |
| 14. | Područje od lučice Stara Baška do uvale Zala |  | ugostiteljstvo i trgovina | montažni objekt do 12m2 |  |  |
| komercijalno-rekreacijski sadržaji |  |  |  |
| komercijalno-rekreacijski sadržaji |  |  |  |
| ML 12.jpg | | | | | | |  |
| 15. | Uvala Zala |  | ugostiteljstvo i trgovina | montažni objekt do 12m2  pripadajuća terasa objekta | 1 kom  20m2 | 1.194,54 - 1.592,67 EUR/kom  39,82 - 53,09 EUR/m2 |
| komercijalno-rekreacijski sadržaji | ležaljke i suncobrani | 10 ležaljki  5 suncobrana | 2,65 - 3,98 EUR/kom |
| iznajmljivanje sredstava | kanu/kajak | 9 kom | 53,09 - 66,36 EUR/kom |
| ML 14.JPG | | | | | | |

Ukoliko se pojavi interes za ishođenjem koncesijskog odobrenja na nekoj mikrolokaciji gdje nisu naznačena sredstva za obavljanje djelatnosti, općinski načelnik može naknadno dopuniti Plan.

1. **ZAVRŠNE ODREDBE**

**Članak 15.**

Ovaj Plan dostavit će se nadležnom tijelu samouprave u Primorsko-goranskoj županiji radi davanja potvrde o usklađenosti s Godišnjim planom upravljanja pomorskim dobrom Primorsko-goranske županije (u daljnjem tekstu: Potvrda).

Nakon ishođenja Potvrde, Plan i Potvrda bit će objavljeni na mrežnim stranicama i oglasnoj ploči Općine Punat te u „Službenim novinama“ Primorsko-goranske županije.

Plan će stupiti na snagu osmog dana od dana objave u  „Službenim novinama“ Primorsko-goranske županije.

OPĆINSKI NAČELNIK

Daniel Strčić, bacc.inf.